ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ НА 21.10.2026 Г., ПРОТОКОЛ № 10

						          	ПО ТОЧКА ПЪРВА
Предложение относно прекратяване на конкурсна процедура за избор на управител на МБАЛ „Д-р Теодоси Витанов” ЕООД – гр. Трявна, определяне на временно изпълняващ длъжността управител и откриване на нова процедура за провеждане на конкурс.
						Вносител: Кметът на общината

 




[bookmark: _Hlk232405309] Р Е Ш Е Н И Е № 109

	На основание чл. 21, ал. 1, т. 23 от ЗМСМА, чл.137, ал.1, т.5 във вр. с чл.147, ал.2 от Търговския закон, чл. 63, ал. 1 от Закона за лечебните заведения и във връзка §2 от Наредба  № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения, Общински съвет - Трявна


[bookmark: bookmark4]РЕШИ:
	1. Прекратява конкурсната процедура за избор на управител на МБАЛ „Д-р Теодоси Витанов” ЕООД, открита с  Решение № 85 от 30.07.2026 г. поради некласиране на кандидата.

	2. Избира Татяна Станчева – Танева за Временно изпълняващ длъжността Управител на МБАЛ  „Д-р Теодоси Витанов” ЕООД, считано от 23.10.2026 г. до провеждането на конкурс за избор на титуляр и вписването му в Търговския регистър, но за срок не по-дълъг от 90 календарни дни съгласно §2 от Наредба  № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения.
	
	3. Упълномощава Кмета на Община Трявна да сключи допълнително споразумение към договор за управление №320-СДУР-21 от 22.10.2021г. с определения ВРИД управител.
	
	4. Определя  месечно възнаграждение в размер на 280 % от средната месечна брутна заплата в дружеството за съответния месец, но не повече от десетократния размер на минималната месечна работна заплата, установена за страната за съответния месец. Средната брутна работна заплата се изчислява като отношение на начислените брутни трудови възнаграждения / без обезщетенията по чл. 220, 221, ал. 1, чл. 222, чл. 224, ал. 1 и чл. 225 от КТ и изплатени възнаграждения по граждански договори/ към средносписъчния персонал в дружеството, без жените в отпуск по майчинство.
	5. Задължава Кмета на общината в срок до 1 месец да внесе в Общинския съвет - Трявна ново предложение за откриване на конкурсна процедура за избор на управител на МБАЛ „Д-р Теодоси Витанов“ по реда на Наредба  № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения.
	
	6. Допуска предварително изпълнение на решението на основание чл. 60, ал. 1 от АПК, с цел защита на жизненоважни обществени интереси и осигуряване на непрекъснатост в предоставянето на медицинска помощ.


[bookmark: _GoBack]Решението е прието с поименно гласуване с 12 гласа „за“, 0 „против“, 0 „въздържал се“.	

